
# Ризәлә Исмәгыйлева: «Әни теләкләре»

(ШИГЫРЬ)

«Ни хәл, әни!» – диеп шалтыратсаң,

Син әйткәнне ишетми дә сыман.

Изге теләкләрен тезеп китә,

Җитәкләгән чактагыдай кулдан.

Кайчагында әйтәм дигән сүзем

Әйтелмичә эленепләр кала.

Сизгер ана һаман теләк тели:

«Раббым үзе ярдәм итсен, бала!»

Кайбер чакны үпкәлисе килә,

Тыңламый да бугай диеп мине.

Бер теләге – дөнья бәһаседер!

«Амин!» – диеп кенә тыңла, тиле!

Адым саен теләк тели әни!

Кабул була бара әйткән бере!

Әни сүзе бала өчен – калкан,

Әйтеп аңлатмаслык тормыш сере!

Бертуктаусыз теләк тели әни.

Һәр теләге – ачылачак бөре!

Гөлгә төрик дисәк киләчәкне, –

Хәер-фатихасын алып калыйк!

Үткәннәргә кайтып булмас кире…

Следите за самым важным и интересным в Telegram-каналеТатмедиа

## Нет комментариев
Ризәлә Исмәгыйлева: «Әни теләкләре»